Clwb Rygbi Machynlleth

Lleolir Clwb Rygbi Machynlleth yn nhref Machynlleth, Powys ac maent yn chwarae, fel rheol, yn ail neu trydydd cynghrair y gogledd - yn 2018-19, Cyngrair 3 Gogledd (League 3 North) o system byramid Undeb Rygbi Cymru. Mae'r gynghrair hon yn cynnwys timau o ar draws y Gogledd fel Clwb Rygbi Wrecsam, Clwb rygbi Dolgellau a Chlwb Rygbi Bro Ffestiniog.http://www.pitchero.com/clubs/machynlleth maent yn rhan o Cyngor Rygbi Gogledd Cymru.

Cit
 Cartref - crysau streipiau ar draws glas tywyll a gwyn; trwsus gwyn; sannau glas tywyll.http://www.pitchero.com/clubs/machynlleth/teams/19372/match-centre/1-3605154

Trafferthion
Mewn erthygl yn Ebrill 2017 yn y 'western Mail' enwyd Clwb Rygbi Machynlleth ymhlith rhestr hir o glybiau rhanbarthol Cymru oedd wedi colli pwyntiau am iddynt fethu a roi ymlaen tîm llawn ar gyfer gemau.https://www.walesonline.co.uk/sport/rugby/rugby-news/worrying-state-welsh-rugby-right-12842580 Roedd yr erthygl yn nodi trafferthion dybryd nifer o glybiau i ganfod digon o chwaraeaewyr a'r her o ymarfer a theithio yn bell ar gyfer gemau yn ystod y tymor.

Gŵyl Rygbi 7-bob-ochr Machynlleth
Mae'r clwb wedi cynnal Gŵyl Rygbi 7-bob-ochr er cof am Siôn Wyn Evans a chwaraeodd i'r Clwb. Gelwir yr ŵyl yn Siôn Wyn Sevens. Cynhelir hi ym mis Awst fel rheol.http://www.pitchero.com/clubs/machynlleth/a/articles-1110.html

Adeilad y clwb
Cafwyd tân yn adeilad y clwb ym mis Medi 2006. Credwyd i'r tân gael ei gychwyn yn fwriadol a gwnaed niwed i'r adeilad.http://news.bbc.co.uk/welsh/hi/newsid_5350000/newsid_5352100/5352130.stm

Mae'r adeilad clwb yn safle ar gyfer sesiynau comedi fel rhan o Ŵyl Gomedi Machynlleth flynyddol y dref. Cynhelir digwyddiadau cerddorol a nosweithiau o bob math yno gan gynnwys gig gan Candelas yn 2015.https://www.youtube.com/watch?v=upeSlpty1tM

Cyfeiriadau

Dolenni allanol
Tudalen Facebook Clwb Rygbi Machynlleth
Twitter @MachynllethRFC
Instagram CR Clwb-Rygbi-Machynlleth

Machynlleth